OpenLLM-France/wikimedia huggingface dataset:
# Garda seizakatz

Garda seizakatza (Hexanchus griseus) ur gaziko arrain kartilaginosoa da, Hexanchidae familiakoa. Gardarik handiena da, izan ere, badaude 4,8 metroko espezimenak.
2 m inguruko isatsa izaten du, gorantz okertua. Burua gorputza baino zabalagoa eta zapala du. Sei zakatz ditu. Kolorez arre iluna da bizkarraldean, eta gris gorriska alboetan. Tropikoko eta tropikoaren bi aldeetarako itsasoetan bizi da, batez ere. Euskal Herriko uretan ere aurkitu daiteke

## Erreferentziak

* ↑ Lur entziklopedietatik hartua.

## Kanpo estekak

* Datuak: Q312293
* Multimedia: Hexanchus griseus / Q312293
* Espezieak: Hexanchus griseus
# Garda (Italia)

Garda Italiako udalerri bat da. Veronako probintzian kokatuta dago, Veneto eskualdean. 4.143 biztanle ditu, 14,37 kilometro koadroko azaleran banatuta.

## Mugakideak

Gardak honako udalerri hauekin egiten du muga:
Costermano Manerba del Garda Torri del Benaco San Felice del Benaco Bardolino

## Kanpo estekak

* Datuak: Q47585
* Multimedia: Garda (comune, Italy) / Q47585
# Gabino Garriga

Gabino Garriga (Bilbo, Bizkaia, 1885eko otsailaren 19a - La Plata, Argentina, 1969ko uztailaren 25a) bizkaitar idazlea izan zen.

## Biografia

Filosofiako ikasketak egin zituen Katalunian eta teologiakoak Santo Domingo de la Calzadan. Apaiz egin zen 1912. urtean. 1950. urtean Buenos Airesko Boletín Americano del Instituto de Estudios Vascos delakoaren zuzendari izendatu zuten eta 1954-1956 bitarteko urteetan hiri bereko Euskaltzaleak aldizkariaren zuzendari izan zen.
Obra nagusiak: El Conde de Peñaflorida y los Caballeritos de Azcoitia (1942, "Peñafloridako Kondea eta Azkoitiko Zalduntxoak"), Los adversarios de la libertad vasca (1944, "Euskal Herriaren askatasunaren etsaiak") eta La batalla de Munguía y la reconciliación de oñacinos y gamboínos (1949, "Mungiako gudua eta oinaztarren eta ganboarren adiskidetzea"). Euskaldunberria zen eta Euskaltzaleak eta Elgar agerkarietan eman zituen argitara euskarazko artikuluak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12258067
# Gabino Olaso

Gabino Olaso Zabala (Abadiño, 1869ko otsailaren 18a - Fuente la Higuera, 1936ko abuztuaren 5a) bizkaitar agustindar apaiza izan zen. 1893an apaiz bilakatua, Filipinetan misiolari aritu zen. Bertako Iraultzaren aurka egin eta Mariano Dacanay apaizaren torturan parte hartu zuen. 1898an independentistek atxilotua urte t'erdi eman zuen presondegian. Espainiako Gerra Zibila piztean Valentzia inguruan zegoen, eta errepublikanoek erail zutenez, 2007an Benedikto XVI.ak dohatsu izendatu zuen.

## Erreferentziak

* ↑ Allen, John L.. (2007). Torture in his history taints Spanish martyr's beatification. National Catholic Reporter.
* Datuak: Q3756446
# Gabino Ereñozaga

Gabino Ereñozaga Lejarreta (Gatika, 1942ko abenduaren 16a) euskal txirrindulari ohi bat da. 1965 eta 1971 artean izan zen profesionala.

## Palmaresa

1964
* 2 etapa Milk Racean
* 3. Santikutz Klasikan
1965
* Nafarroako Itzuliko etapa bat
1967
* Errioxako Itzulia eta etapa bat
* 2. Andaluziako Itzulian eta etapa bat
* 2. Clásica a los Puertos de Guadarraman
* 5. Udaberriko Klasikan
1968
* Etapa 1 Kataluniako Voltan.
* 5. Levanteko Itzulian
* 6. Andaluziako Itzulian

## Taldeak

* 1965 (Olsa) (Independentea)
* 1966 – 1967 (Fagor)
* 1968 (Ferrys)
* 1969 (Karpy)
* 1970 (KAS)
* 1971 (Orbea)

## Kanpo estekak

* (Gaztelaniaz)Gabino Erenozegaren palmares osoa
* Datuak: Q20002019
# Gabino Gaintza

    Artikulu hau militar eta politikariari buruzkoa da; beste esanahietarako, ikus «Gaintza (argipena)».
Gabino Gaintza Fernández de Medrano (Bizkaia, 1753 edo 1760ko urriaren 20a - Mexiko Hiria, 1829) euskal militar eta politikaria izan zen. Hego Amerikako independentzia gerretan hasieran, Txilen, erregezaleen alde borrokatu zen. Baina 1821eko irailaren 15ean, egungo Chiapas, Guatemala, El Salvador, Honduras, Nikaragua eta Costa Rica hartzen zituen Guatemalaren independentzia aldarrikatu eta lehendabiziko presidente bilakatu zen.

## Erreferentziak

* ↑ Mariano ESTORNÉS LASA: Gabino Gaínza Canalbio.com

## Kanpo estekak

* Joseba Aurkenerena: Gabino Gaintza eta Guatemalaren independentzia
* Datuak: Q344704
# Gabino Lizartza

Gabino Lizartza Lizartza (Berastegi, 1888ko urriaren 24a - 1938ko ekainaren 5a) euskal palankari eta atleta izan zen, jaurtiketan aditua.

## Ibilbidea

Lehendabizikoa izan zen Espainian diskoa 40 metro baino gehiagoraino jaurtitzean, izan ere, 41,44 m. lortu zuen Tolosan 1924an.
Behin izan zen Olinpiar Jokoetan, 1924an hain zuzen ere. Hona hemen bere emaitzak:
| Urtea | Txapelketa | Lekua | Postua | Froga |
| 1924 | Olinpiar Jokoak | Paris (Frantzia) | 17.a (Kalifikazioa) | Pisu Jaurtiketa |

## Erreferentziak

* ↑ GABINO LIZARZA LIZARZA. BERASTEGIKO OLINPIKOA ETA PALANKARI TREBEA.
* ↑ Auñamendi Entziklopedia
* ↑ www.sports-reference.com
* Datuak: Q12258069
# Gabino Ezeiza

Gabino Jacinto Ezeiza, "Negro Ezeiza" goitizenez, (Buenos Aires Hiria, San Telmo auzoan, 1858ko otsailaren 19a - ibidem, Flores auzoan, 1916ko urriaren 12a) Argentinako musikaria eta paialaria izan zen.

## Biografia

Gabino Ezeiza afro-buenosarirestarra zen jaio, San Telmo auzoan (esklabo auzo ohia) jaio zena, eta bizi izan zen garai hartan beltz afro-ondorengo mordoxka bat ziren gaur egungo Buenos Aires Handian. Bere Paiadaren hastapenean irakaslea, Afro-buenosairestarra ere izan zen, Pancho Luna.
Ezeiza paialari ospetsuenetarikoa izan zen, bai bere lurraldean, bai Uruguain. Bere kontrapuntuak ospetsu bihurtu ziren eta publiko ugariren lekuko izan zen Juan de Nava abeslari uruguaitarrekin 1884ko uztailaren 23an ospatu zena. hango topaketan, Ezeizak gero ezaguna izango zen Heroico Paysandú abestia inprobisatu zuen. Nava garaitu zuen eta historiako paialari garrantzitsuenetarikoa bihurtu zen. Uztailaren 23a "Paialarien eguna" izendatu zuten Argentinako Errepublikako lurraldean zehar kontrapuntu historiko horren omenez.
Bere paiada gogoangarrienetariko bat Buenos Aires probintziako Pergaminoko Antzerkian Pablo J. Vázquezekin izandakoa izan zen 1894an.
Nabarmentzekoa da hil zen egun berean, Hipólito Yrigoyenek Argentinako Nazioaren Lehendakaritza bereganatu zuela.

## Kanpo estekak

* Datuak: Q1393468
* Multimedia: Gabino Ezeiza / Q1393468
# Frederiko Bavariakoa

Frederiko Bavariakoa (1339 - 1393ko abenduaren 4a) Bavariako dukea izan zen 1375az geroztik. Eztebe II.aren eta Elisabet Siziliakoaren bigarren semea zen.

## Familia

Amaren aldeko aiton-amonak Frederiko III.a Siziliakoa eta Leonor Anjoukoa izan ziren. Azken honen gurasoak Karlos II.a Napolikoa eta Maria Arpad Hungariakoa ziren. Maria Arpad Ezbete V.a Hungariakoaren alaba zen.

## Erregealdia

1375etik 1392ra bitartean, Bavaria-Landshut gobernatu zuen Ezbete III.a eta Joan II.a anaiekin batera, eta dukerriaren zatirik aberatsena administratzea lortu zuen, Landshut eskualdea, Bavaria 1392an anaien artean banatu ostean mantendu zuen lurraldea. Bavaria-Ingolstadt eta Bavaria-Munich anaien esku geratu ziren.
1383an Frederiko frantsesen alde borrokatu zen Flandesen ingelesen aurka. Bere osaba Alberto I.a Straubing-Holandakoa bisitatu zituen eta Quesnoyn eta Bourbourbourgen setioan parte hartu zuen. Azaroaren 1ean, Karlos VI.a erregearen zerbitzuan Parisen urtean 4.000 franko jaso zituen, eta Frantziako erregea Elisabet bere ilobarekin ezkontza adostu zuen. 1385eko udan Elisabeti lagundu zion - geroago Elisabet Bavariakoa - Amiensera erregearekin ezkontzeko.
1387an, Frederikok Salzburgoko artzapezpikua preso hartu zuen Suabiako hirien konfederazioarekin zuen aliantza amaitzera behartzeko. Frederiko Bohemiako Wenceslao IV.a erregearen aholkulari izan zen legezko gaietan, eta erregearen ondorengotzaren aldeko hautagai bat izan zen 1393. urtean Budweisen, Hegoaldeko Bohemian, hil zenean. Bavaria-Landshut bere seme Enrikek jaso zuen.

## Ezkontza eta ondorengotza

Bi aldiz ezkondu zen. Lehena, 1360an, Ana Neuffengoarekin, Bertolt VII.a Neuffengoaren. Senar-emazte hauen alaba bakarra Elisaet (Isabella) izan zen (1361-1382ko urtarrilaren17), eta Marco Visconti, Parmako jaunarekin ezkondu zen.
Bigarrenik, 1381eko irailaren 2an ezkondu zen Maddalena Viscontirekin, Bernabò Visconti eta Beatrice Regina della Scalaren alabarekin. Bere seme-alabak izan ziren:
* Henrike XVI. Aberatsa (1386-1450).
* Joan, gazte hil zen.
* Elisabet Bavaria-Landshutekoa (1442ko azaroaren 1383-13, Ansbach) Frederiko I.arekin ezkondu zen, Brandeburgoko margrabea.
* Margarita (1384. zk.), gazte hil zen.
* Magdalena (1388-1410) 1404an ezkondu zen Joan Meinhard VIII.a Goriziakoarekin.
Zuhaitz genealogikoa :
Elisabeth von Bayern
Elisabeth of Brandenburg, Duchess of Brzeg-Legnica and Cieszyn
Zezilia Brandenburgokoa
John, Margrave of Brandenburg-Kulmbach
Margaret of Brandenburg
Luis IV.a Germaniako Erromatar Inperio Santukoa
Magdalena Brandenburgekoa
Stephen II, Duke of Bavaria
Elisabet Bavariakoa (Brandenburgoko hauteslea)
Beatrice of Silesia
Frederick II, Elector of Brandenburg
Frederiko Bavariakoa
Frederiko II.a Siziliakoa
Albrecht III Achilles, Elector of Brandenburg
Elisabet Siziliakoa (Bavariako dukesa)
Leonor Anjoukoa (Siziliako erregina)
Sofie von Hohenzollern
Dorotea Brandenburgokoa (1420-1491)
Frederick of Altmark
Johanna of Bavaria-Landshut
Henry XVI, Duke of Bavaria
Louis IX
Magdalena von Bayern
Elisabeth of Bavaria-Landshut :

## Kanpo estekak

* Datuak: Q694351
* Multimedia: Frederick, Duke of Bavaria / Q694351
# Frederiko Augusto I.a Saxoniakoa

Frederiko Augusto I.a Saxoniakoa (alemanez: Friedrich August I.; Dresden, 1750eko abenduaren 23a - ib., 1827ko maiatzaren 5a), Frederiko-Augusto III.a (alemanez: Friedrich August III.) ere deitua, Saxoniako hauteslea izan zen 1763-1806 bitartean, eta Saxoniako lehen erregea 1806-1827 bitartean.

## Bizitza

Augusto III.a Poloniako erregearen biloba zen. Ez zuen Frantziako Iraultzaren kontrako jarrerarik hartu eta Napoleonen aliatu izan zen; hark bere estatua erreinu bihurtu eta Varsoviako Dukerri Handiko buru egin zuen. 1813an aliatuek preso hartu zuten eta 1815ean Saxoniako zati handi bat Prusiaren mendean utzi behar izan zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015/07/05 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q53444
* Multimedia: Frederick Augustus I of Saxony / Q53444
# Frederiko Augusto II.a Saxoniakoa

Frederiko Augusto II.a (alemanez: Friedrich August II.; Dresden, 1797ko maiatzaren 18a - Brennbüchel, Karrösten, 1854ko abuztuaren 9a) Saxoniako erregea izan zen 1836tik hil zen arte.
Maximiliano Saxoniakoa eta Karolina Parmakoaren semea izan zen. 1830eko Uztaileko Iraultzak istiluak eragin zituen Saxonian eta Maximilianok tronurako eskubideei uko egin zien irailean. Frederiko Augusto tronuaren oinordeko eta erregeorde bihurtu zen orduan.
1836an Antonio erregea hil zen eta bere iloba Frederiko Augusto errege berria izendatu zuten. Ministro liberalak izendatu zituen eta zentsura ezabatu zuen. 1849an matxinada bat zapaldu zuen tropa prusiarren laguntzarekin.
Bi aldiz ezkondu zen. 1819an Maria Karolina Austriakoarekin eta 1833an Maria Ana Bavariakoarekin. Ez zuen seme-alabarik izan.
1845ean hil zen Tirolera egindako bidaia batean, zaldi batek buruan jo ondoren. Bere anaia Joan bere ondorengoa izan zen errege gisa.

## Kanpo estekak

* Datuak: Q57986
* Multimedia: Frederick Augustus II of Saxony / Q57986
# Frederiko Galeskoa

Frederiko, Galesko printzea (Frederick Louis; alemanez: Friedrich Ludwig; Hannover, 1707ko urtarrilaren 31 – Londres, 1751ko martxoaren 31) Britai ia Handiko printzea izan zen.
Jurgi II.a Erresuma Batukoa erregearen seme nagusia eta oinordekoa izan zen. Ama Karolina Ansbachekoa izan zen. 1728an iritsi zen Ingalaterrara, bere aita tronura iritsi eta urtebetera, eta 1729an Galesko printze izendatu zuten. Arteen patroia eta kriket zalea izan zen.
1736an Augusta Saxonia-Gothakoarekin ezkondu zen eta bederatzi seme-alaba izan zituzten. Gainera, hainbat seme-alaba izan zituen maitale ezberdinekin. Aita baino lehenago hil zen, Jurgi semea oinordeko utzita.

## Genealogia

Zuhaitz genealogikoa :
Cornwall FitzFrederick
Amelia FitzFrederick
Charles Marsack
Augusta Brunswick-Wolfenbüttelekoa
Karl Georg August, Hereditary Prince of Brunswick-Wolfenbüttel
Karolina Brunswickekoa
Augusta Britainia Handikoa
Prince Georg Wilhelm Christian of Braunschweig-Wolfenbüttel
Prince August of Braunschweig-Wolfenbüttel
Friedrich Wilhelm, Duke of Brunswick-Wolfenbüttel
Princess Amelia of Braunschweig-Wolfenbüttel
Jurgi IV.a Erresuma Batukoa
Prince Frederick, Duke of York and Albany
Gilen IV.a Erresuma Batukoa
Charlotte, Princess Royal
Jurgi I.a Erresuma Batukoa
Eduardo Kentekoa
Jurgi II.a Erresuma Batukoa
Sofia Dorotea Brunswick-Lüneburgekoa
Princess Augusta Sophia of the United Kingdom
Frederiko Galeskoa
John Frederick, Margrave of Brandenburg-Ansbach
Princess Elizabeth of the United Kingdom
Karolina Ansbachekoa
Princess Eleonore Erdmuthe of Saxe-Eisenach
Jurgi III.a Erresuma Batukoa
Ernesto Augusto Hannoverkoa
Prince Edward, Duke of York and Albany
Prince Augustus Frederick, Duke of Sussex
Princess Elizabeth of Great Britain
Prince Adolphus, Duke of Cambridge
Princess Mary of the United Kingdom
Princess Sophia of the United Kingdom
Prince Octavius of Great Britain
Prince Alfred of Great Britain
Princess Amelia of the United Kingdom
Princess Sophia of Gloucester
Princess Caroline of Gloucester
Prince William Henry, Duke of Gloucester and Edinburgh
Prince William Frederick, Duke of Gloucester and Edinburgh
Prince Henry, Duke of Cumberland and Strathearn
Louisa Maria la Coast
Princess Louisa of Great Britain
Prince Frederick of Great Britain
Frederiko VI.a Danimarkakoa
Caroline Matilda of Great Britain
Princess Louise Auguste of Denmark :

## Kanpo estekak

* Datuak: Q165349
* Multimedia: Frederick, Prince of Wales / Q165349
# Frederiko Gilen Brandenburgekoa

Frederiko Gilen Brandenburgekoa (Berlin 1620ko otsailak 26-Potsdam 1688ko maiatzak 9) "Hautesle Handia" bezala ezaguna, Brandenburgoko margrave hauteslea eta Prusiako dukea izan zen 1640tik aurrera.
Westfaliako Bakearen klausulen ondorioz, bere agindupeko lurraldeak zabaldu zituen Behe Pomerania, Magdeburg, Halberstadt, Minden eta Cammin jaso zituenean. Poloniak, Frederiko Gilenen Prusiako Dukerriaren gaineko subirautza onartu zuen 1656ko Wehleauko ituna eta Olivako Bakearen ondoren, bere Suediar-Poloniar Gerrako parte hartzeari amaiera emanez.
1675ean, Frederiko Gilenek, Frantziaren aliatuak ziren suediarren aurka, Fehrbellineko guduan lortutako garaipena, Prusiaren tradizio militaristaren hasiera bezala interpretatua izan da, eta Pomerania Suediarra lortzea ahalbidetu zion, baina Saint Germaineko Bakearen ondorioz, uko egin behar izan zion.
Frederiko Gilenek, etorkizuneko Brandeburgo-Prusiaren boterearen oinarria jarri zuen, kanpo politika trebe bati esker, armada iraunkor boteretsu bat sortuz, bildu ahal izan zituen eta modu absolutistan gobernatu zituen lurralde ezberdinentzako administrazio zentralizatu bat izatea ahalbidetu zuen funtzionarioatua sartuz.
Garatu zuen politika ekonomikoa, merkantilista kutsukoa izan zen, eta bere lurraldeetan, Frantziatik kanporatuak izan ziren higanotak onartu zituen, nortzuk, oihalgintzaren etorkizuneko hedapenean lagundu zuten.

## Erreferentziak

* ↑ Euskaltzaindia. (PDF) 186. arauaː Atzerriko pertsona-izenak. Grafia-irizpideak. Erregeerreginen eta kidekoen kasua. .
* Datuak: Q152727
* Multimedia: Frederick William, Elector of Brandenburg / Q152727
# Frederiken eliza (Kopenhage)

Frederiken eliza (danieraz Frederiks Kirken) Kopenhagen dagoen eliza luterano ezagunena da. Amalienborg jauregiaren ondoan kokaturik dago eta bere arkitekturagatik "Marmolezko eliza" (Marmorkirken) izenaz ezagutzen da normalean.

## Historia

Nicolai Eigtved arkitektuak 1740 urtean diseinatu zuen Oldenburg Etxeko lehenengo monarkaren koroazioaren 300 urteurrena ospatzeko. Horretarako Eskandinaviako kupularik handiena, 31 metrotakoa, eta 12 zutabe eraikitzea erabaki zuen.
Lehenengo harria Frederik V.a Danimarkakoak ezarri zuen 1749ko urriaren 31an, baina lanak asko moteldu ziren aurrekontu murrizketengatik hasieran eta Eigtved beraren heriotzagatik ondoren. 1770an bertan behera utzi ziren eraikuntza planak eta mende eta erdi batez eliza bere horretan mantendu zen. 1874ean Danimarkako lehen ministroa zen Andreas Frederik Kriegerrek elizaren aztarnak eta lurra Carl Frederik Tietgeni saldu zion 100.000 Rigsdalerren truke eliza bukatzeko baldintzapean. Honek Ferdinand Meldahl arkitektua kontratatu eta azkenean 1894ean inauguratu zen.
Elizaren inguruan Danimarkako elizgizon eta teologo garrantzitsuen estatuak daude, tartean Søren Kierkegaard filosofoarena ere bai, honek elizaren eraikuntzaren aurka gogor egin zuen arren.

## Kanpo estekak

* (Danieraz) Webgune ofiziala
* Datuak: Q1321231
* Multimedia: Marmorkirken / Q1321231
# Frederiko Augusto III.a Saxoniakoa

Frederiko Augusto III.a (alemanez: Friedrich August III.; Dresden, 1865eko maiatzaren 25a - Sibyllenort, 1932ko otsailaren 18a) Saxoniako azken erregea izan zen 1904tik 1918ra.
Jurgi Saxoniakoa eta Maria Ana Portugalgoaren semea izan zen. Luisa Austriakoa artxidukesarekin ezkondu zen 1891ean eta zazpi seme-alaba izan zituzten. 1904ko urriaren 15ean igo zen tronura, aita hil zitzaionean, eta 1918ko azaroaren 13an abdikatu zuen, Alemaniako Lehen Mundu Gerrako porrotaren ondoren.
Zuhaitz genealogikoa :
Prince Maria Emanuel, Margrave of Meissen
Princess Maria Josepha of Saxony
Prince Friedrich Christian, Margrave of Meissen
Princess Maria Anna, Princess of Saxe-Gessaphe
Georg, Crown Prince of Saxony
Prince Albert of Saxony
Princess Mathilde of Saxony
Prince Dedo of Saxony
Prince Ernst Heinrich of Saxony
Thimo de Saxe
Prince Gero of Saxony
Princess Maria Antonia Mathilde of Hohenzollern
Princess Maria Adelgunde of Hohenzollern-Sigmaringen
Maria Theresia Prinzessin von Hohenzollern-Sigmaringen
Joan Saxoniakoa
Princess Margarete Karola of Saxony
Friedrich Wilhelm, Prince of Hohenzollern
Jurgi Saxoniakoa
Amalie Auguste of Bavaria
François Joseph de Hohenzollern
Frederiko Augusto III.a Saxoniakoa
Fernando II.a Portugalgoa
Prince Johann Georg of Hohenzollern
Infanta Maria Ana of Portugal
Maria II.a Portugalgoa
Prince Ferfried of Hohenzollern
Karl Anton Prinz von Hohenzollern-Sigmaringen
Meinrad Leopold Prinz von Hohenzollern-Sigmaringen
Princess Maria Alix of Saxony
Emanuel Joseph Prinz von Hohenzollern-Sigmaringen
Maria Margarethe Prinzessin von Hohenzollern-Sigmaringen
Archduchess Margarethe, Princess of Monteleone
Archduchess Ilona of Austria
Archduchess Anna-Theresia of Austria
Archduke Joseph Árpád of Austria
Princess Anna of Saxony
Archduke István of Austria
Archduchess Maria Kynga of Austria
Archduke Géza of Austria
Archduke Michael of Austria :

## Kanpo estekak

* Datuak: Q57320
* Multimedia: Frederick Augustus III of Saxony / Q57320
# Frederika udalerria, Bremer konderria (Iowa)

Frederika udalerria Ameriketako Estatu Batuetako Iowa estatuko udalerri bat da, Bremer konderrian. Azken zentsuaren arabera 333 biztanle zituen, 18.95 milia karratu (49.1 km$^2$) eremuan.

## Ekonomia

2020ko zentsuaren arabera, Frederika udalerriak 184 etxebizitza zeuden. Per capita diru-sarrerak 22.938 estatubatuar dolar ziren.

## Kanpo estekak

* Datuak: Q2220137
# Frederiko Gilen I.a Prusiakoa

Frederiko Gilen I.a (alemanez: Friedrich Wilhelm I.; Berlin, 1688ko abuztuaren 14a - ibidem, 1740ko maiatzaren 31) "Errege soldadua" bezala ezaguna (alemanez: Soldatenkönig) Prusian errege, Brandenburgeko printze hautesle eta Neuchâtelgo printzea izan zen.
Frederiko I.a Prusiakoa eta Sofia Karlota Hannoverkoaren semea izan zen. Bizimodu militarista, gartxua eta zorrotza zuen ezaugarri, eta kalbinista elizkoia zen. Errege absolutu bat izan zen, Prusia ekonomikoki eta militarki hobetu zuena. Petri I.a Errusiakoarekin aliatu zen Iparraldeko Gerra Handian eta Itsaso Baltikoan portu batzuk irabazi zituen.
Sofia Dorotea Hannoverkoa lehengusinarekin ezkondu zen eta hamalau seme-alaba izan zituzten, bere oinordekoa zen Frederiko Handia barne.
* Datuak: Q105013
* Multimedia: Friedrich Wilhelm I of Prussia / Q105013
# Garðabær

Garðabær Islandia ekialdeko udalerria da, Reykjaviketik gertu dagoena. Herrialde osoko biztanle gehien dituen seigarren herria da.
2011ko erroldaren arabera 14.180 pertsona bizi ziren bertan. Landnámabóken jada aipatua, orduan bi baserri (Vífilsstaðir eta Skúlastaðir izenekoak) zituen.

## Sister cities

* – Asker, Norvegia
* – Jakobstad, Finlandia
* – Eslöv, Suedia
* – Tórshavn, Faroeak
* – Birkerød, Danimarka
* – Rudersdal, Danimarka

## Erreferentziak

* 1 2 3 4 gardabaer.is. Vinabæir. .

## Kanpo estekak

* Udalerriko webgunea.
* Datuak: Q186142
* Multimedia: Garðabær / Q186142
# Gas-maskara

Gas-maskara edo gasaren aurkako maskara ahoa eta sudur-zuloak estaliz, arnasbideetan gas kaltegarririk sar ez dadin aurpegian jartzen den tresna da. Aspaldiko modeloak baziren ere, 1847an Lewis P. Haslett estatubatuarrak patentatu zuen eta hasieran suhiltzaileek erabili zuten. Bere erabilera Lehen Mundu Gerran zabaldu zen.

## Erreferentziak

* ↑ Euskalterm: [Ertzaintza Lexikoa] [2013]
* ↑ (Ingelesez) Drobnicki, John A.; Asaro, Richard. (2001). Su, Di ed. Evolution in Reference and Information Services: The Impact of the Internet. Binghamton, New York: Haworth Information Press, 144 or. ISBN 978-0-7890-1723-9..

## Kanpo estekak

* Datuak: Q754396
* Multimedia: Gas masks / Q754396
# Gas (Kansas)

Gas Kansasko hiri bat da. Allen konderrian kokatua dago. 2010ean 564 biztanle zituen, 1,90 kilometro koadrotan banatuta.

## Ikus, gainera

* Allen konderria

## Kanpo estekak

* Datuak: Q2135060
# Garðar Svavarsson

Garðarr Svavarsson (islandieraz: Garðar Svavarsson; suedieraz: Gardar Svavarsson), jatorria Suedian zuen bikingo bat, Islandian bizi izan zen lehen eskandinaviarra izan zen, Haukr Erlendssonek eginiko Landnámabóken edizioaren arabera, Gardarrek Zeelanden lurrak zituen, eta Hebrida uharteetako emakume batekin ezkondua zegoen. Uharte horietara eginiko bidaia batean, 860an, bere aitaginarrebaren herentzia aldarrikatzeko asmoz, ekaitz baten erdian murgildua geratu zen. Ekaitz horrek, Islandia iparralderantz eraman zuen, azkenik, Skjálfandi badiarantz iritsiz. Han, negu batez bertan bizi izan zen etxe bat eraiki zuen. Ordutik, inguru hartako herririk garrantzitsuena, Húsavík deitzen da, "etxearen badia" esan nahi duena.
Bere jatorrizko herrialdera itzuli ondoren, negu hartan bizi izan zen lurraldea, Garðarshólmi bezala bataiatu zuen. Ez da askoz gehiago ezagutzen bere bizitzari buruz Islandian bizitzen eman zuen garaiaren ondoren, baina bere seme Unik uharterantz emigratu zuela ezagutzen da.
# Garčin

Garčin Kroaziako udalerri bat da, Brod-Posavina eskualdean. Azken zentsuaren arabera 3.951 biztanle zituen.

## Kanpo estekak

* Datuak: Q1277306
* Multimedia: Garčin / Q1277306
# Gas (argipena)

Gas hitzak esanahi ezberdinak izan ditzake:
* Gas, materia egon daitekeen egoera.
* Gas natural erregai gisa erabiltzen den gasa.

## Gas enpresak

* Naturgas gas eta elektrizitate enpresa euskalduna.
* Enagas gas azpiegituren kudeatzaile espainiarra.
* Gas Natural gas eta elektrizitate enpresa kataluniarra.

## Bestelakoak

* Gas, Oñatiko taldea.
# Garður

Sveitarfélagið Garður Islandia mendebaldeko udalerria da, Suðurnes eskualdean dagoena. Faxaflói badiaren ertzean dago.
2011ko erroldaren arabera 1.409 pertsona bizi ziren bertan.

## Kanpo estekak

* Udalerriko webgunea.
* Datuak: Q1495025
* Multimedia: Garður / Q1495025